  Майя Бывальцева Удмуртиысь ньыль дышетскисьёс «Большая перемена» огъяросси вожвылъяськонын вормизы. Воткаысь Илья Туляков, Киясаысь Екатерина Шутова, Сарапулысь Софья Самарина но Ижкарысь Эвелина Валова быдэн одӥг миллион манет утӥзы. Вожвылъяськонлэн йылпумъян люкетэз «Артекын» 7-13 шуркынмонэ ортчиз. Отчы Удмуртиысь бадӟым классъёсын дышетскись 11 пиналъёс ветлӥзы. Софья Самарина но Екатерина Шутова конкурсэ кыкетӥ арзэ пырисько ни, кылем арын быдэн 200 утӥзы. Мылкыд лӧптэмын, малы ке шуоно «Артекысь» югдур кужым сётэ. Татын тунсыко адямиос котьку трос но пӧртэм ужрадъёс орчтыло. Но туэ вормон секытэнгес сётӥськиз. Кылем арын котькуд люкетэз мылкыд ӝутскем вылын ортчиз ке, таяз ардэ пуктэм ужпумез быдэстон понна трос кужым сётоно луиз Софья Самарина, «Большая перемена» огъяросси вожвылъяськонын вормись9-11 классъёсын дышетскисьёс пӧлын вормисе 600 адями потӥз. Озьы ик 15-тӥ шуркынмонэ Нижний Новгородын шор ёзо ӧнер дышетсконниысь студентъёслэн вожвылъяськонзылэн йылпумъян люкетэз кутскиз. Удмуртиысь куать адями пыриське. «Большая перемена» Россиын кыкетӥзэ ортче. Туэ отчы 2 миллион 500 сюрслэсь трос дышетскисьёс но шор ёзо ӧнер дышетсконниосысь 1-3 курсъёсысь студентъёс пыриськизы. Тодэ вайытом, 2020-тӥ арын школаын дышетскись ньыль пиналъёс огъяросси вожвылъяськонын вормизы.  Тегъёс: Дышетон Ижкар Сарапул вожвылъяськон пиналъёс Вотка Кияса  